CELEX: 32017D2316
Language: lt
Date: 2017-12-12 00:00:00
Title: 2017 m. gruodžio 12 d. Komisijos įgyvendinimo sprendimas (ES) 2017/2316, kuriuo panaikinamas Sprendimas 92/176/EEB dėl Animo tinklo naudojimui numatytų žemėlapių (pranešta dokumentu Nr. C(2017) 8316) (Tekstas svarbus EEE. )

14.12.2017   
            
            
               LT
            
            
               Europos Sąjungos oficialusis leidinys
            
            
               L 331/78
            
         KOMISIJOS ĮGYVENDINIMO SPRENDIMAS (ES) 2017/2316
   2017 m. gruodžio 12 d.
   kuriuo panaikinamas Sprendimas 92/176/EEB dėl Animo tinklo naudojimui numatytų žemėlapių
   
      
         (pranešta dokumentu Nr. C(2017) 8316)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (1), ypač į jos 20 straipsnio 3 dalį,
   kadangi:
   
               (1)
            
            
               siekdama įdiegti kompiuterizuotą veterinarijos tarnybas jungiančią sistemą (Animo tinklą) Komisija priėmė sprendimus 91/398/EEB (2), 92/175/EEB (3) ir 92/176/EEB (4);
            
         
               (2)
            
            
               sprendimai 91/398/EEB ir 92/175/EEB buvo panaikinti, o Animo tinklas pakeistas Prekybos kontrolės ir ekspertizių sistema (TRACES), – internetine valdymo priemone, apimančia visus ES vidaus prekybos gyvūnais, sperma ir embrionais, maisto produktais, pašarais ir augalais ir jų importo sanitarinius reikalavimus;
            
         
               (3)
            
            
               todėl Sprendimas 92/176/EEB turėtų būti panaikintas;
            
         
               (4)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 92/176/EEB panaikinamas.
   2 straipsnis
   Šis sprendimas skirtas valstybėms narėms.
   
      Priimta Briuselyje 2017 m. gruodžio 12 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 224, 1990 8 18, p. 29.
   
   
      (2)  1991 m. liepos 19 d. Komisijos sprendimas 91/398/EEB dėl veterinarijos tarnybas jungiančio kompiuterinio tinklo (Animo) (OL L 221, 1991 8 9, p. 30).
   
      (3)  1992 m. vasario 21 d. Komisijos sprendimas 92/175/EEB, nustatantis padalinių sąrašą ir identiškumą kompiuterizuotame tinkle Animo (OL L 80, 1992 3 25, p. 1).
   
      (4)  1992 m. kovo 2 d. Komisijos sprendimas 92/176/EEB dėl Animo tinklo naudojimui numatytų žemėlapių (OL L 80, 1992 3 25, p. 33).